په بلخ کې تسلیم شوي طالبان وایي، 'مونږ غولول شوي وو'
له ۲۰۰ څخه ډېرو طالب اورپکو خپلې وسلې وسپارلې او ژمنه یې وکړه چې د سولې پروسې سره یوځای شي.
د طالبانو پخوانی قوماندان خان محمد چریک (ښۍ خوا ته) د اپریل په ۱ له ۲۰۰ نورو طالبانو غړیو سره یوځای په بلخ ولایت کې افغان حکومت ته تسلیم شو. هغوی ژمنه وکړه چې د سولې پروسې سره یوځای شي او ویې ویل چې هغوی د طالبانو د مشرانو له خوا غولول شوي ول. [سلیمان]
کابل -- چارواکو سلام ټایمز ته وویل، له ۲۰۰ څخه د ډېرو طالبانو یو ګروپ چې د بلخ ولایت په البرز غرونو کې یې د افغان حکومت د ځواکونو پر ضد جګړه کوله د اپریل په ۱ تسلیم شول.
ډېرو تسلیم شویو جنګیالیو وویل چې هغوی د طالب اورپکو له خوا غولول شوي ول او اوس غواړي چې د سولې پروسې سره یوځای شي.
هغه وویل، د سولې پروسې سره د طالبانو د دغو غړو یوځای کېدا شمال زون ته د امنیت او ثبات په راوستلو کې یو مؤثر رول لوبوي.
د فرهاد په وینا، تسلیم شویو طالبانو د ولایت د پولیسي او ملکي چارواکو او د بلخ د سولې د عالي شورا د غړو په حضور کې لسګونه سپکې او درنې وسلې وسپارلې.
هغه وویل، «هغوی ژمنه وکړه چې له اوس نه ایسته، به هغوی په دې کار وکړي چې امنیت راولي، د طالبانو پر ضد جګړه وکړي او د خپلو سیمو په انکشاف کې به د هېڅ ډول هڅو له ترسره کولو څخه ډډه ونه کړي.»
'مونږ غولول شوي وو'
د طالبانو یادو دوه قوماندانانو له سلام ټایمز سره د خپلې پښېمانتیا په هکله خبرې وکړې.
چریک چې د خپل ځان، سباوون او د طالبانو د نورو پخوانیو غړو په استازیتوب یې خبرې کولې سلام ټایمز ته وویل، «مونږ د طالبانو د مشرانو له خوا غولول شوي وو، او مونږ په خپلو غلطیو پښېماني څرګندوو،»
هغه وویل، «زمونږ لاره، غلطه لاره وه، او افغانان په حقه دي. مونږ پوه شوو چې طالبان او د هغوی مشران په افغانستان کې د نېکمرغۍ او سولې یا د امنیت لپاره هېڅ پلانونه نه لري. په حقیقت کې، د هغوی اصلي هدف دا دی چې افغانستان ویجاړ کړي او افغانان ووژني.»
سباوون وویل، «له اوس نه ایسته به مونږ د ترهګرو ډلو له خوا ونه غولول شو او بیا به هېڅکله هم د خپلو ورونو وینې ونه بهوو.»
هغه سلام ټایمز ته وویل، «مونږ ژمنه کوو چې بیا به هېڅکله مونږ د خلکو خوندیتوب او امنیت له خطر سره مخامخ نه کړو، او مونږ به په دې کار وکړو چې خپلو سیمو ته سوله راوړو او بیارغونه په کې وکړو.»
د فرهاد په وینا، له ډېرو کلونو راهیسې، د طالبانو دغه دوه پخواني قوماندانان د بلخ ولایت په چمتال او شولګره ولسوالۍ کې نېغ په نېغه د نا امنۍ او بې ثباتۍ مسؤل ول.
'جګړه د حل لاره نه ده'
د سولې د عالي شورا د نړیوالو اړیکو سلاکار محمد اسماعیل قاسمیار وویل، «د سولې پروسې سره د دغو ۲۰۰ کسانو یوځای کېدا د سولې او ثبات په ګټه ده.»
هغه سلام ټایمز ته وویل، «په ۲۰۱۰ کال کې د سولې د عالي شورا له تاسیس راهیسې تر اوسه پورې له ۱۱۰۰۰ څخه ډېر یاغیان د سولې پروسې سره یوځای شوي دي.»
هغه وویل، «د سولې عالي شورا چې د ملګرو ملتونو او د افغانستان د یو شمېر ملګرو او ملاتړو هېوادونو له خوا تمویلېږي، د طالبانو هغو غړو ته چې وسلې ږدي او د ترهګرۍ چارې ودروي بېلابېل مبلغونه ورکوي. سربېره پر دي، د سولې عالي شورا د هغوی لپاره داسې لارې چارې برابرې کړي چې په حکومتي او خصوصي ادارو کې وظیفې ترلاسه کړي.»
قاسمیار وویل، «جګړه په افغانستان کې د حل لاره نه ده،» او زیاته یې کړه چې، هغو طالبانو چې له کلونو راهیسې جګړې کوي هغوی د ستونزو او ویجاړتیاوو له رامنځته کولو څخه پرته نور هېڅ نه دي کړي.
د بلخ د ولایتي شورا رییس محمد افضل حدید سلام ټایمز ته وویل، «د سولې پروسې سره د طالبانو د دغې ډلې یوځای کېدا به په البرز سیمه کې امنیتی ستونزې حل کړي.»
هغه وویل، «مونږ هڅه کوو چې د طالبانو د دغې ۲۰۰ کسیزې ډلې له غړو څخه د سولې او ثبات په ګټه کار واخلو. په ورته وخت کې، مونږ ژمنه کوو چې مونږ به د هغوی ملاتړ وکړو او د هغوی ژوند او ملکیت به خوندي کړو.»
آیا دا لیکنه ستاسو خوښه شوه؟
* ضروري برخې ښيي
1500 توري پاتې دي (تر 1500 پورې)
له مونږ سره ملګري شئ
د افغانستان په هکله تازه معلومات په خپل ایمیل کې ترلاسه کړئ
د فشار په زیاتېدلو سره، د افغانستان د سولې عالي شورا هڅه کوي چې نوې مشتمله ستراتیژي وکاروي
د افغانستان د سولې عالي شورا له طالبانو سره د خبرو لپاره هېڅ مخکې تر مخکې شرطونه نه دي ایښي
په هرات کې د طالبانو د تش په نامه والي مرستیال او د هغه سړي د سولې بهیر سره یوځای شول
د افغانستان د سولې عالي شورا هڅه کوي چې له طالبانو سره په ټپه ولاړ حالت مات کړي
په دوه ولایتونو کې ۲۲ اورپکي د سولې بهیر سره یوځای شول
د داعش د 'خلافت' د نسکورېدا په ترڅ کې ادعا کېږي چې البغدادي بیا راڅرګند شوی دی
د طالبانو تسلیم شوی مشر وایي، 'مونږ غولول شوي وو'
د پاکستان د پوځ مشر او افغان ولسمشر دوه اړخیزې همکارۍ ته وده ورکوي
کتونکي:‌ افغان عوام او طالبان له جنګ نه ستړي دي
غني او د متحده ایالاتو د ولسمشر مرستیال د متحده ایالاتو د سیمه ییزې ستراتیژۍ په هکله خبرې وکړې
امنیتي ځواکونو د ننګرهار په هوایی بریدونو کې د داعش لږ تر لږه ۲۵ غړي ووژل
ازبکستان له افغانستان سره سمندر ته د احتمالي لاسرسي په هیله د رېللارې تړون لاسلیک کړ
امنیتي ځواکونو په هلمند کې د طالبانو دوه نور جیګپوړي قوماندانان ووژل
د افغان - ایتلافي ځواکونو په عملیاتو کې د القاعدې مشر ووژل شو
امنیتي ځواکونو په سمنګانو کې دوه ترهګریز بریدونه شنډ کړل
د افغانستان ولسي جرګې د کابینې ۱۱ نوماندان تایید کړل
هوایي برید د هلمند لپاره د طالبانو د خیالي والي مرستیال وواژه
په ننګرهار کې ځانمرګي برید ۶ تنه ملکي کسان ووژل
په افغانستان کې د اداري فساد پر ضد مبارزه کې بریالیتوبونه لیدل کیږي
د دفاع او کورنیو چارو په وزارتونو کې د اداري فساد ضد څېړنو کې د نورو تر څنګ جنرالان او نور جیګپوړي چارواکي هم نیول شوي دي.‌
د پاکستان - افغانستان د سرحد په اوږدو کې جوړېدونکي کټاره به د اورپکو د حرکت په کنټرول کې څومره مؤثره وي؟‌